Pa, twee kinders sterf in botsingArgieffoto Die botsing het Maandagaand tussen Mount Ayliff en Mount Frere in die Oos-Kaap gebeur. Die gesin se voertuig het op die N2 teen twee groot vragmotors gebots. Sizwe Kupelo, woordvoerder van die provinsiale departement van gesondheid, het gesê die twee vragmotors het agter mekaar gery. “Volgens een van die vragmotorbestuurders het ŉ Nissan NP200-bakkie wat in die teenoorgestelde rigting gery het, teen een van die vragmotors gebots voordat dit reg van voor teen die ander vragmotor gebots het,” het Kupelo gesê. “Die pa en twee kinders is op die toneel dood. Die vrou is uit die voertuig geslinger.” Die pa en kinders se liggame moes met meganiese toerusting uit die wrak verwyder word. Volgens Kupelo is die vrou met ernstige beserings na die Nelson Mandela-hospitaal in Mthatha gehaas. – Daily Dispatch